*Proiect*

**Nota informativă**

**la proiectul hotărârii Guvernului cu privire la modificarea și completarea Hotărîrii Guvernului nr.289 din 14 martie 2007 pentru aprobarea Regulamentului privind evidența și calcularea uzurii mijloacelor fixe în scopuri fiscale**

1. **Denumirea autorului și, după caz, a participanților la elaborarea proiectului**

Proiectul hotărârii de Guvern ,,cu privire la modificarea și completarea Hotărârii Guvernului nr.289 din 14 martie 2007 pentru aprobarea Regulamentului privind evidența și calcularea uzurii mijloacelor fixe în scopuri fiscale” a fost elaborat de Ministerul Finanțelor.

**II. Temeiul inițierii procesului de elaborare şi finalitățile urmărite**

Proiectul prezentei hotărârii de Guvern are drept scop racordarea prevederilor Regulamentului privind evidența și calcularea uzurii mijloacelor fixe în scopuri fiscale la modificările și completărilor efectuate la Codulul fiscal prin Legea nr.281 din 15.12.2017.

Începând cu 01.01.2018, prin Legea nr.281 din 15.12.2017, au fost efectuate un set de modificări și completări la art.24, art.26, art.261 și art.27 din Codul fiscal și art.24 din Legea pentru punerea în aplicare a titlurilor I şi II ale Codului fiscal nr.1164-XIII din 24 aprilie 1997, care prevăd introducerea unei noi metode de calculare a amortizării mijloacelor fixe în scopuri fiscale, cu aplicarea unei perioade de tranziție pentru implementarea obligatorie a acesteia.

Astfel, la 01.01.2018 contribuabilul poate opta pentru aplicare metodei existente de calculul a amortizării (uzurii) în scopuri fiscale sau aplicarea noii metodologii.

Alegerea regimului fiscal se realizează, prin indicarea lui în politica de contabilitate a agentului economic, pînă la data de 25 aprilie, iar pentru subiecții s-au înregistrat pe parcursul perioadei fiscale de declarare pînă la data de 25 a lunii următoare trimestrului de înregistrare.

Noul sistem prevede:

1) evidenta mijloacelor fixe urmează a fi efectuată per fiecare obiect de mijloc fix.

2) calculul uzurii în scopuri fiscale urmează a fi realizată doar prin aplicarea metodei liniare.

3) excluderea clasificării mijloacelor fixe pe categorii de proprietate si gruparea mijloacelor fixe in funcție de durata de funcționare utilă conform catalogului aprobat de Guvern

4) păstrarea plafonul valoric pentru calificarea imobilizărilor corporale drept mijloace fixe.

Concomitent, se propune aplicarea abordări implementate anterior prin determinarea valorii fiscale neamortizate a fiecărui mijloc fix prin calcul, reieșind din ponderea procentuală a valorii de bilanț a obiectului respectiv în suma totală a valorii de bilanț aferentă obiectelor atribuite la categoria respectivă.

Stabilirea metodei liniare presupune următoarele avantaje:

- simplificarea modului de calcul atât pentru agentul economic cît și pentru organele de control;

- reducerea timpului și personalului necesar pentru calculul și evidența uzurii în scopuri fiscale;

- excluderea riscului admiterii unor erori la efectuarea calcului;

- excluderea riscului sancționării de către organele de control;

- asigurarea echilibrului și previzibilității estimării cheltuielilor permise spre deducere în scopuri fiscale, în contextul în care reportarea pierderilor fiscale se realizează în mărimi arbitrare;

- se aplică în majoritatea statelor;

- sistemului actual este unul ineficient și nu asigură efectul metodei degresive existente în cazul investițiilor în mijloacele fixe;

**III. Fundamentarea economico-financiară**

Adoptarea proiectului de hotărâre nu va implica costuri financiare, care urmează a fi prevăzute anual în bugetul de stat.

**IV. Respectarea transparenței în procesul decizional**

În scopul respectării prevederilor Legii nr.239 din 13 noiembrie 2008 privind transparența în procesul decizional, proiectul hotărârii Guvernului „ ” a fost plasat pe pagina web oficială a Ministerului Finanțelor (www.mf.gov.md), în compartimentul ”Transparența decizională” și pe particip.gov.md.

Proiectul se remite spre avizare autorităților, instituțiilor și altor părți interesate, precum și se va prezenta pentru a fi supus expertizei juridice și anticorupție.

**MINISTRU Octavian ARMAȘU**